Publication: Magyar Közlöny
Issue: MK-1998-92 (Year: 1998, Number: 92)
Era: 1990-2004
Section: indítványozhatja, illetve ugyanebből a szempontból kifogásolja a 10/1997. (V. 23.) Korm. rendelet (a továbbiakban:
Paragraph Index: 365

3. § második mondata — miszerint a felülvélemény kialakításába bevont szakreferens személyéről csak kérésre kell tájékoztatni a felülvéleményt kérő szervet — alkotmányellenes, az sérti az Alkotmány 57. § (1) bekezdése szerinti tisztességes eljáráshoz való jogot, valamint ellentétben áll az Alkotmány 37. § (3) bekezdésével. A vizsgált rendelkezés szerint, ha a felülvéleményt kérő szerv ilyen irányú kérelemmel nem él, a szakreferens személye ismeretlen marad az eljáró hatóság előtt, amely egyben azzal is jár, hogy elzárja az eljárásban részt vevők azon lehetőségét, hogy tudomást szerezzenek a szakreferensről. A Bizottság által kialakított felülvéleményből sem kell kitűnnie, hogy kinek a szakreferensi véleményét használta fel. A szabályozás szerint csupán azt kell jelezni, hogy a Bizottság ilyen véleményt is felhasznált. Ebben az esetben a felülvéleményt kérő szervnek csak a Bizottsági vélemény megismerésével egyidőben jut tudomására, hogy a Bizottság szakreferenst is bevont, így csak utólag nyílik arra lehetősége, hogy tájékoztatást kérjen a személyéről. A Be. szerint azonban az értesítési kötelezettség a szakértő kirendelésekor, illetve az eljáró szakértő kijelölésekor áll be, illetve szakértői csoport vezetőjének kirendelésekor a többi szakértő bevonásáról — azok személyére is kiterjedően — általános és azonnali tájékoztatási kötelezettség áll fenn [Be. 69. § (2) bekezdés, 70. § (3) bekezdés]. Az Alkotmánybíróság álláspontja szerint az Alkotmány 57. § (1) bekezdésébe foglalt tisztességes eljáráshoz való jog része, hogy mind a büntetőügyben eljáró szervek, mind pedig azok, akiket az eljárás érint, értesüljenek a szakreferens személyéről. Ennek hiányában az eljárásban részt vevők olyan információktól esnek el, amely adott esetben előfeltétele lehet a vonatkozó eljárási jogosítványaik érvényesítésének. Az NM.1.rend.

Source: https://magyarkozlony.hu/hivatalos-lapok/ac56d23989951efec19b0c1fc1a1eb529ed59803/dokumentumok/c7a43d530b31dfc73216dae78c1588e8c12354d4/letoltes